27.3.2015 Jurnalul Oficial al Uniunii Europene L 825 REGULAMENTUL DELEGAT (UE) 2015/514 AL COMISIEI din 18 decembrie 2014 privind informațiile care trebuie furnizate de către autoritățile competente Autorităţii Europene pentru Valori Mobiliare și Pieţe în temeiul articolului 67 alineatul (3) din Directiva 2011/61/UE a Parlamentului European și a Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2011/61/UE a Parlamentului European şi a Consiliului din 8 iunie 2011 privind adminis- tratorii fondurilor de investiții alternative și de modificare a Directivelor 2003/41/CE şi 2009/65/CE și a Regulamentelor (CE) nr. 1060/2009 şi (UE) nr. 1095/2010 (/), în special articolul 67 alineatul (5), întrucât: (1) Este necesar să se precizeze conținutul informațiilor pe care autoritățile competente din statele membre au obligația de a le furniza trimestrial Autorităţii Europene pentru Valori Mobiliare şi Pieţe (ESMA) în conformitate cu articolul 67 alineatul (3) din Directiva 2011/61/UE pentru a-i permite să evalueze funcționarea pașaportului pentru administratorii din UE ai unor fonduri de investiții alternative (AFIA din UE) care administrează sau distribuie în Uniune unități sau acţiuni ale unor fonduri de investiții alternative din UE (FIA din UE), condițiile de funcţionare pentru FIA și administratorii acestora, precum şi impactul potențial al unei extinderi a paşaportului. (2) Este important să se asigure faptul că informațiile furnizate de autoritățile competente sunt pertinente și susceptibile să stea la baza unei evaluări în cunoştință de cauză. Toate autoritățile competente ar trebui, prin urmare, să ofere informații care permit o evaluare coerentă pe întreg teritoriul Uniunii, menținând, în același timp, posibilitatea de a furniza și orice informații suplimentare pe care le consideră utile pentru evaluarea funcţionării generale a paşaportului UE, a normelor naţionale privind plasamentele private, precum şi a oricărui impact potențial al extinderii pașaportului la fondurile și administratorii de fonduri din țări terțe. Pentru a se asigura o aplicare directă a unui set uniform de cerințe de raportare în cazul tuturor autorităților competente, este necesar să se stabilească normele referitoare la informațiile care trebuie furnizate ESMA sub forma unui regulament. (3) Pentru a evalua gradul de utilizare a paşaportului UE, este important să se colecteze date cantitative privind AFIA şi FIA care utilizează pașapoartele prevăzute la articolele 32 și 33 din Directiva 2011/61/UE, date referitoare la jurisdicțiile în care au loc activităţi transfrontaliere, precum şi la tipurile de activități transfrontaliere. (4) Cooperarea efectivă dintre autoritățile competente este un aspect esențial al funcţionării globale a paşaportului UE. Pentru a evalua eficacitatea, este esențial să se colecteze informații referitoare la cooperarea dintre autoritățile competente în ceea ce privește exercitarea responsabilităților care le revin în conformitate cu articolele 45 și 50 din Directiva 2011/61/UE. Aceasta implică evaluarea situațiilor în care sunt activate diferite competențe, măsurile active luate, precum și eficacitatea cooperării în ceea ce priveşte punctualitatea, pertinența şi gradul de detaliere. (5) Paşaportul UE se bazează pe sistemul de notificare prevăzut la articolele 32 și 33 din Directiva 2011/61/UE. Autorităţile competente ar trebui, prin urmare, să furnizeze informații privind funcţionarea unui astfel de sistem, în special din punctul de vedere al punctualității, al fluidității, al calității informațiilor notificate și al oricăror eventuale divergențe care decurg din aplicarea acestuia. (6)  Pentru a permite o evaluare obiectivă, autoritățile competente ar trebui să aibă obligația de a furniza informații referitoare la funcţionarea paşaportului şi din perspectiva investitorilor, în special în ceea ce priveşte impactul asupra protecției investitorilor. Autorităţile competente ar trebui să furnizeze, de asemenea, informații referitoare la reclamațiile depuse de investitori cu privire la AFIA sau FIA stabilite în alte state membre decât cel în care își are domiciliul investitorul, la întrebările adresate de investitori privind repartizarea competențelor între autoritățile competente din diferite state membre şi la orice probleme apărute în legătură cu mecanismele de distribuire. () J0L174,1.7.2011,p.1.